MU Online

Spējas (burvestības un prasmes)

Tāpat kā citās šāda veida spēlēs, varoņi šeit var lietot burvestības un spējas. Katra veida varonim ir pieejamas savas spējas, un ieročiem var nākt līdzi specifiska spēja. Spēju lietošana tērē maģijas enerģiju, un dažos gadījumos arī izturību (stamina).

Bruņinieka spējas

Bruņinieku ieročiem var nākt līdzi: Hacking, Cyclone, Stabbing, Uppercut un Slash spējas, tās visas tērē tikai maģijas enerģiju. Dažiem vairogiem nāk līdzi defend spēja. Bruņinieki var iemācīties vēl vairākas spējas. No lodēm nāk spējas: Furry of light (orb of blow) , spirit of fire (spearthrust (izmantojama uz speciāla zirga Dynorant), Twisting slash (orb of twisting slash), Light of life (orb of heal), reagefull blow (orb of reagefull blow) un death stab (orb of death stab).

Burvja burvestības

Burvjiem ir pieejams vislielākais daudzums spēju. Viņi tās var iemācīties no attiecīgajiem ruļļiem (scrolls). Burvja spējas ir: Enerģijas lode, Uguns lode, Spēka Vilnis, Zibens, Teleports, Meteorīts, Ledus, Inde, Liesmas, Tvisters, Ļaunais gars, Elles Ugunis, Ūdens Lielgabals, Blieziens. Dvēseļu meistars var iemācīties vēl šādas spējas: Masu Teleportu, Manas Vairogu, Decay, Pēkšņais ledus, un Nova.

Elfu spējas

Elfu lokiem un arbaletiem var nākt līdzi trīskāršā šāviena (tripple shot) spēja. Elfi atsevišķi var iemācīties arī penetration spēju, kad sasniedz 130. līmeni (var izšaut cauri vairākiem briesmoņiem). Mūzas elfi var iemācītes Ledus bultu (ice arrow), tam vajag vairāk nekā 500 veiklības punktu.
Elfi vēl var lietot spējas, kas var ietekmēt sevi vai citus spēlētājus: dziedēt heal, palielināt aizsardzību greater defence, palielināt uzbrukuma spēku greater damage. Šo spēju iedarbības efektivitāte ir atkarīga no elfa enerģijas daudzuma. Elfs ar pietiekoši lielu enerģiju var zema līmeņa spēlētājus padarīt tik stiprus, ka viņi var relatīvi viegli nosist tādus briesmoņus, kas citādi viņus nosistu ar vienu sitienu.
Elfi var arī izsaukt briesmoņus, lai tie cīnītos kopā ar elfu. 
Tie ir: goblins, akmens golems, slepkava, Elitārais jetijs, Tumšais bruņinieks, bali un kareivji. Elfs vienlaicīgi var kontrolēt tikai vienu no šiem, izsaucot nākamo, iepriekšējais izzūd.

Gladiatora spējas

Gladiatori var lietot visas tumšā burvja spējas, izņemot teleportu un enerģijas lodi. Gladiatori var lietot arī twisting slash un bruņinieku ieroču spējas.

Tumšā lorda spējas

Viņi savas spējas iemācās no ruļļiem, tāpat kā burvji, taču pašas spējas ir līdzīgākas karavīru spējām. Tumšajam lordam ir pieejams Melnais Krauklis (Dark Raven) - palīdz cīnīties un kuram ir vairākas spējas un Tumšais Zirgs (Dark Horse) - ar to var jāt arī zem ūdens. Tumšajam Lordam spārnu vietā ir apmetnis - Cape of Lord.

Karte

Lorencija (Lorencia) - Lorencija ir Mu centrālā pilsēta. Tumšie Bruņinieki, Tumšie Burvji, Maģijas Gladiatori un Tumšie Lordi sāk šeit savas gaitas. Šī ir pati vieglākā spēles karte, piemērota varoņiem ar zemu līmeni līmeņa paaugstināšanai, lai tie varētu apmeklēt Deviasu un Pazemes Cietumu. Lorencija ir arī galvenais tirdzniecības centrs, nereti sastapsi varoņus, kuri tirgo savas mantas. Elfiem, kuri vēlas apmeklēt Lorenciju, vispirms jāsasniedz 10. līmenis. Ieeja Norijā atrodas Lorencijas pašos austrumos, un ieeja Pazemes Cietumā atrodas ne pārāk tālu uz ziemeļiem. Ieeja Devijā atrodas ziemeļaustrumu stūrī.
Norija (Noria) — Norija atrodas Lorencijas austrumos. Šī ir elfu pilsēta, kurā Feju elfi sāk spēli. Vienmēr gaišas saules apspīdēta, Norija tiek uzskatīta par visskaistāko zemi visā kontinentā. Norijas centrā atrodas Haosa Aparāts, kuru izmanto dažādu priekšmetu kombinēšanai, un dārgakmeņi ir nepieciešami spēcīgāku priekšmetu radīšanai. Varoņiem, izņemot elfus, nepieciešams 10. līmenis, lai iekļūtu Norijā.
Deviasa (vai Daviasa) (Devias or Davias) — Deviasas zeme, ziemeļos no Lorencijas, kas vienmēr klāta ar mūžīgo sniegu. Šajā zemē ir stiprāki briesmoņi par tiem, kas ir Norijā un Lorencijā, un iekļūt šeit var tikai 15. Līmeni sasniegušie varoņi. Šī pilsēta ir iemīļota vidējo un augstākā līmeņa varoņiem, tā kā šeit ir briesmoņi, kas atbilst viņu treniņu vajadzībām.
Pazemes Cietums (Dungeon) — Vēl ilgi pirms Kunduna ierašanās Pazemes Cietumā tika turēti noziedznieki. Bet kad sākās feodālais karš, Pazemes Cietums tika pamests, un kad Kunduns ieradās, viņš okupēja to kā savu priekšposteni, no kurienes sūtīt briesmoņus, kas uzbruktu Lorencijai. Kunduns iecēla vienu no saviem kalpiem, Gorgonu, par tā priekšnieku. Pazemes Cietums ir trīsstāvīga ala, kur katrs stāvs kļūst arvien grūtāks, un pašā alas dibenā atrodas Gorgons. Viena no Pazemes Cietuma raksturīgākajām īpašībām ir daudzie slazdi, kas paslēpti alas sienās un zemē. Vienmēr esi uzmanīgs, klejojot pa Pazemes Cietumu.
Zudušais Tornis (Lost Tower) — Zudušais Tornis kādreiz mēdza būt dzīvei uzticīga svētnīca, bet drīz to okupēja Kunduns un nolādēja ar ļaunumu. Tagad septiņstāvīgais tornis ir tumšs, un daži visbīstamākie briesmoņi klīst pa torni. Septītajā stāvā atrodas Balrogs, milzīga radība, kas līdzīga kentauram. Tornī ir ļoti daudz lamatu, kas atbrīvo meteorītu dambi — tas trāpa katrai ekrānā redzamajai personai. Parasti šeit cīnās augstu līmeņu varoņi nelielās grupās. Septītais stāvs stiepjas tik augstu, ka izejot no tā nokļūst debesīs - Ikarusā.
Atlansa (Atlans)— Atlansa ir jūra Norijas austrumos. Kad Kunduns cēlās, viņa antīkā kalpone Hidra ieradās šajā jūrā, līdzi nesdama vienu daļu no Zīmogakmens. Šī ir viena no vislabākajām vietām, kur trenēties vidēji augsta līmeņa varoņiem, un ir vajadzīgs 60. līmenis, lai iekļūtu Atlansā. Tā kā karte atrodas zem ūdens, varoņi šeit peld, un zem ūdens nevar atrasties ar zirgu.
Tarkana (Tarkan) — Tarkana ir tuksnesis, kas atrodas Atlansas ziemeļos. Tarkana jeb „Nāves tuksnesis”, ir apdzīvota ar vieniem no visstiprākajiem briesmoņiem, kādi vien atrodami Mu kontinentā. Visspēcīgākie Tarkanas briesmoņi ir Zaikans un Nāves stara bruņinieks. Nepieciešams 130. līmenis, lai šeit iekļūtu.
Ikarusa (Icarus) — augstu gaisā, virs visa Mu kontinenta, atrodas debesu zeme, saukta par Ikarusu. Arī šeit ir vieni no visspēcīgākajiem briesmoņiem. Tikai varoņi ar spārniem vai Dinorantu spēj šeit nokļūt. Uz visaugstākā mākoņa atrodas spēcīgais Tumsas Fēnikss, ko ir ļoti grūti sakaut.
Kalima (Kalima) — šeit atrodas vienīgi drupas, kurām cauri plūst spēcīga ūdens straume. Tā kā šī karte ir notikuma lokācija, tad tā ir sadalīta sešos dažādos grūtības līmeņos. Katras kartes beigās, kas atgādina gaiteni, atrodas briesmonis Kunduna Ilūzija (‘’Illusion of Kundun’’), kurš ir ļoti viegli pieveicams pirmajā Kalimas līmenī, bet grūtības sagādā ceturtajā, piektajā līmenī. Sestās Kalimas beigās atrodas pats Kunduns, līdz šim pats spēcīgākais briesmonis kāds ir zināms.
Lorēnas Ieleja (Valley of Loren) — Karte, kurā notiek Pils Aplenkšanas (‘’Castle Siege’’) pasākums.
Pārbaudījuma Zeme (Land of Trials) — Zemē var nokļūt tās ģildes biedri, kuri ir uzvarējuši Pils ielenkšanu. Ģildes īpašnieks var izvēlēties vai šo zemi paturēt pieejamu tikai savai ģildei vai iekasēt no citiem spēlētājiem ieejas maksu.
Arēna jeb Stadions (Arena or Stadium) — vieta, kur ģildes var spēlēt Mu cīņas futbolu. Punktus var gūt, gan nogalinot pretējās komandas varoņus, gan gūstot vārtus. Liela daļa privāto serveru izmanto arēnu kā treniņu vietu varoņiem.
Aida (Aida) — Mu zālainā ieleja, ir līdzīga Norijai, tikai tā ir daudz lielāka un skaistāka. Šajā plašāja zemē klīst daudz stipru briesmoņu.
Kraivolfa (Crywolf) — Kraivolfā var nokļūt caur Lorenas Ieleju. Šī ir notikuma karte, kurā varoņiem jāaizsargā vilka statuja un jāatvaira ļoti spēcīgu briesmoņu, ieskaitot Balgasu, uzbrukumi.
Kantura/Kantur — jauna karte, kas atrodama otrajā sezonā. Turp var nokļūt caur Tarkanu. Tāpat kā Kraivolfa, šī karte ir paredzēta pasākumiem.
Balgasa Barakas (Balgass Barracks) — šī jaunā karte nāk līdz ar trešo sezonu. Tajā var nokļūt caur Kraivolfu, ja parunā ar ‘’NPC’’ vārdā ‘’Werewolf Quarrel’’. Šī karte ir nepieciešama varoņu trešā līmeņa iegūšanas uzdevumā.
Balgasa Patvērums (Balgass Refuge) — iekļūt var caur Balgas Barakām runājot ar ‘’NPC’’ Vārtusargs (‘’Gate Keeper’’). Šeit varonim jāstājas pretī augstākajam uzdevumam šajā spēlē un jāpabeidz pēdējā daļa uzdevumam, kas ļaus iegūt trešā līmeņa varoni.
Ilūziju Templis (Temple of Illusion) — jaunā masu notikumu karte. Šeit norisinās kauja starp divām komandām: Zilo un Dzelteno.

Bruņas

Bruņu komplekti sastāv no zābakiem, biksēm, bruņām, cimdiem un ķiveres. Gladiatori nevar lietot ķiveri, tāpēc viņu bruņu komplektos tās nav. Pēc varoņa bruņu komplekta un tā līmeņa parasti var spriest par tā līmeni, lai arī nabadzīgi (kas nevar atļauties ko labāku) augsta līmeņa varoņi var izskatīties kā zema līmeņa varoņi.
Bruņinieki var lietot šādus bruņu komplektus: ādas (leather), bronzas (bronze), zvīņu (scale), misiņa (brass), plākšņu (plate), pūķa (dragon) un melnā pūķa (black dragon) komplektus. Blade knight var lietot arī tumšā fēniksa un dižā pūķa komplektus.
Burvji var lietot šādus bruņu komplektus: auduma, kaula, sfinksa un leģendāros komplektus. Soul master var lietot arī lieliskās dvēseles, admantīna un tumšās dvēseles komplektus.
Elfi var lietot šādus bruņu komplektus: vīnogulāja (vine), zīda (silk), vēja (wind), gara (spirit) un sarga (guardian). Mūzas elfs var lietot arī svētās (divine) un sārtā gara (red spirit vai nature) (pazīstami arī kā dabas) komplektus.
Gladiatori var lietot visus karavīru un burvju bruņu komplektus, tikai viņi nevar lietot ķiveri. Viņiem ir arī speciāli komplekti, kuriem nav ķiveres: vētras vanaga, zibens vanags un hurricane (jaunākajos serveros arī mitos).
Tumšie Lordi var lietot šādus karavīra komplektus: ādas, bronzas, zvīņu. Arī viņiem ir savi komplekti: vieglās bruņas, adamantīna, tumšā tērauda un tumšā meistara.
Daudzos serveros dažādiem komplektiem ir atšķirīgi nosaukumi (sārtā gara komplektu dažreiz sauc par dabas), un reizēm arī citādāka funkcionalitāte . Dažādos serveros var atšķirties komponentu parametri.

Asins Pils (blood castle)

Šajā notikumā spēlētājiem ir jāatgūst kritušā eņģeļa ierocis. Tur ir garš, šaurs tilts, kas ir pilns ar briesmoņiem. Tiem ir jāizsitas cauri, un pēc tam, kad ir nosists pietiekošs daudzums briesmoņu (spēlētāju skaits * 20), var tikt tālāk. Lai te vispār varētu tikt iekšā, vajag dabūt ielūgumu. Dažos serveros to var nopirkt veikalā, dažos - nākas taisīt pašiem. Izejvielas ir blood fang un scroll of the archangel. Asins Pilī ir 6 līmeņi. Dažādu līmeņu spēlētāji var tikt uz dažādu līmeņu notikumu.

Velna Laukums (devil's square)

Šim notikumam ir četri līmeņi, un tur iekšā ir vienkārši liels bars ar stipriem briesmoņiem. Uzdevums ir izdzīvot 20 minūtes, galinot briesmoņus un vācot punktus un iegūtu pieredzi. Ar ielūgumiem te ir tāpat kā Asins Pilī.

Haosa Pils (chaos castle)

Šim notikumam ir vairāki līmeņi un atšķirībā no abiem iepriekšējiem, te ir mūžīgs ielūgums. Dažos serveros to var nopirkt veikalā.
Pirms Haosa Pils sākas, nejaušam dalībniekam tiek piešķirta visu spēlētāju dalības maksa. 
Tur var vienlaikus tikt iekšā līdz 100 spēlētāju (iepriekšējos 2 tikai 15). Visi spēlētāji kas ir tikuši iekšā, izskatās vienādi, un izskatās tāpat kā briesmoņi. Šeit beigās dzīvs paliek tikai viens.

Zelta radību invāzija

Dažiem briesmoņiem nav stingri noteiktu parādīšanās vietu, un viņi parādās dažādās kartēs (noria, lorencia, davias, atlans un tarkan) sākoties Asins Pilij. Šie briesmoņi izskatās līdzīgi attiecīgajiem parastajiem briesmoņiem, tikai ir zelta krāsā un ir ievērojami stiprāki, un no viņiem var izsist labākas lietas (dažādu līmeņu box of kundun). No dažiem zelta briesmoņiem box of kundun izsist nevar. (mazie zelta pūķīši, zelta kareivis un briesmoņi, kas atrodas ap +4 un +5 līmeņa briesmoņiem). 4. un 5. līmeņa briesmoņi ir sastopami attiecīgi tikai atlanos un tarkanā.
Box of kundun - tās ir kastītes, no kurām ārā krīt lieliskās mantas. Šādas kastītes var būt ar līmeņiem no +1 līdz +5. Augstāko līmeņu kastītes krīt no stiprākiem briesmoņiem, kurus ir grūtāk nosist, taču no augstāku līmeņu box of kundun krīt augstāku līmeņu lietas.

Baltā burvja invāzija

Šis notikums ir, kad milzīgs burvis un viņa orku armija parādās nejaušās vietās Deviasā, Norijā un Lorensijā. Nogalinot Balto burvi, tu iegūsti Jewel of Bless un tavu niku parāda uz ekrāna. Orki met 100 000 zenu vai Burvja Gredzenu, kas palielina uzbrukuma ātrumu un bojājumus.

Pils Iekarošana

Pils Iekarošana - (viens kontinents, viena pils ar vienu valdnieku), tas ir notikums, kurā atrodas karte ar pili, bet pilij var būt viens spēles varonis, kam ir ģilde. Guild master piereģistrējas (pirmais jaunā serverī) par pils feodāli. Lai sāktos šis notikums, vajag 1 aizsargājošo un 2 uzbrūkušās ģildes. Pils valdnieks (GM) kara laikā tiek iezīmēts ar izgreznotu vairogu, bet to biedri ar vienkāršu vairogu. Protams, ka uzbrucēji tiek iezīmēti ar zobenu. Uzbrukuma laikā ir oficālās uzbrucēju ģildes (divas) un viena aizsargātāju, bet neoficālie uzbrucēji var būt visi. Uzbrucēju mērķis ir iznīcināt 4 kristāla statujas, lai varētu tikt pie troņa, bet pa to laiku arī ar katapultām jāizsit sienas vai vieglāk ar pašu varoni izsit vārtus.

Uzdevumi (quest)

Šo spēli bieži kritizē par to, ka te nav uzdevumu. Parasti RPG tipa spēles satur lielu daudzumu kvestu un spēles process sastāv no to izpildes. Mu online sākotnēji bija tikai viens kvests - pāreja uz nākamo līmeni.